****

**ელექტრონული ტენდერის დოკუმენტაცია**

**მუშა თვალის და შემამჭიდროვებელი რგოლების შესყიდვის თაობაზე**

* 1. **შესყიდვის ობიექტის დასახელება**

შპს „ჯორჯიან უოთერ ენდ ფაუერი“ (GWP, ს/ნ 203826002) აცხადებს ელექტრონულ ტენდერს **მუშა თვალის და შემამჭიდროვებელი რგოლების** შესყიდვის თაობაზე და იწვევს კვალიფიციურ კომპანიებს მონაწილეობის მისაღებად.

* 1. **საქონლის აღწერა და რაოდენობა**

საქონლის მონაცემები იხილეთ დანართი N1-ში

**1.3 განფასება**

პრეტენდენტმა უნდა წარმოადგინოს განფასება დანართი 1.2 მუხლის და დანართი N1-ის მიხედვით

**1.4 საქონლის მიწოდების დრო, ფორმა და ადგილი**

მიწოდების დრო: გთხოვთ შეთავაზებაში მიუთითეთ მაქსიმალურად სწრაფი მოწოდების ვადა.

მიწოდების ადგილი: თბილისი, წყალსადენის ქ. N7

1.**5** **ანგარიშსწორების პირობები**

ანგარიშსწორება მოხდება კონსიგნაციის წესით, უნაღდო ანგარიშსწორებით მომსახურების გაწევიდან და შესაბამისი მიღება-ჩაბარების აქტის გაფორმებიდან ან/და სასაქონლო ზედნადების დადასტურებიდან 30 (ოცდაათი) კალენდარული დღის განმავლობაში. პრეტენდენტს შეუძლია ავანსის მოთხოვნა, სახელშეკრულებო ღირებულების 30%-ის ოდენობით, რომლისთვისაც მოუწევს საბანკო გარანტიის წარმოდგენა, რომელიც გაცემული იქნება საქართველოს მიერ ლიცენზირებული ბანკის ან „ეკონომიკური თანამშრომლობისა და განვითარების ორგანიზაციის“ („OECD“) წევრი ქვეყნის ბანკის მიერ.

**1.6 საგარანტიო პირობები**

პრეტენდენტი პასუხუსმგებლობას იღებს, რომ შემოთავაზებული საქონელი დამზადებულია საუკეთესო მასალისგან, მაღალი სტანდარტებით; სრულიად ახალი და გამოუყენებელია. ტენდერის მონაწილემ უნდა წარმოადგინოს მინიმუმ 24 (ოცდაოთხი) თვიანი საგარანტიო პირობა, რომლის ვადაც აითვლება საქონლის მიწოდების დღიდან.

**1.7 გამოცდილების მოთხოვნა**

პრეტენდენტს უნდა გააჩნდეს მსგავსი ტიპის საქონლის მიწოდების გამოცდილება და წარმოადგინოს შესაბამისი დამადასტურებელი დოკუმენტები: ხელშეკრულებ(ებ)ი, ზედნადებები, მიღება-ჩაბარებების აქტები, და ა.შ

**1.8 პრეტენდენტის მიერ ელექტრონულ ტენდერში ასატვირთი/წარმოსადგენი მონაცემები:**

1. შეთავაზება 1.2 მუხლის და დანართი N1-ის შესაბამისად
2. პრეტენდენტის გამოცდილების დამადასტურებელი დოკუმენტები 1.7 პუნქტის შესაბამისად;
3. მწარმოებლის მიერ გაცემული დოკუმენტაცია/სერტიფიკატები: ტექნიკური პასპორტი, მოხმარების და მონტაჟის სახელმძღვანელო, წარმოშობის სერტიფიკატი და სხვ.
4. ინფორმაცია მიწოდებასთან, გარანტიისა და გადახდის პირობებთან დაკავშირებით (შეიტანეთ შეთავაზებაში)
5. პრეტენდენტის სრული რეკვიზიტები: კომპანიის და საბანკო რეკვიზიტები.
6. ამონაწერი მეწარმეთა და არასამეწარმეო (არაკომერციული) იურიდიული პირების რეესტრიდან, რომელიც უნდა გაიცეს ამ ელექტრონული ტენდერის გამოცხადების შემდეგ;
7. თანხმობა სატენდერო პირობებზე, რისთვისაც პრეტენდენტმა უნდა წარმოადგინოს ხელმოწერილი სატენდერო განაცხადი (წინამდებარე დოკუმენტი);

**შენიშვნა:**1) ელექტრონულ ტენდერში ატვირთული პრეტენდენტის მიერ შექმნილი ყველა დოკუმენტი ან/და ინფორმაცია ხელმოწერილი უნდა იყოს უფლებამოსილი პირის მიერ (საჭიროების შემთხვევაში ატვირთული უნდა იქნეს მინდობილობა);

2) პრეტენდენტის მიერ შექმნილი ყველა დოკუმენტი ან/და ინფორმაცია დადასტურებული უნდა იქნას უფლებამოსილი პირის ელექტრონული ხელმოწერით ან კომპანიის ელექტრონული შტამპით.

3) *თუ პრეტენდენტი არის უცხოური საწარმო, რომელიც არ არის რეგისტრირებული საქართველოში შეუძლია შემოთავაზება გადმოაგზავნოს ელექტრონული ფოსტის მეშვებით, რომელიც მითითებულია სატენდერო დოკუმენტაციის საკონტაქტო ინფორმაციაში.*

*4) ასევე თუ შეიქმნა რაიმე ტექნიკური ხარვეზი, რაც შეაფერხებს საიტზე საბუთების ატვირთვას, პრეტენდენტს შეუძლია წინადადება გადმოაგზავნოს აღნიშნულ სატენდერო დოკუმენტაციაში მითითებულ ელექტრონულ ფოსტაზე. აქვე ავღნიშნავთ რომ წინადადების მოწოდება ელექტრონული ფოსტით უნდა მოხდეს* ***არაუგვიანეს 2025 წლის 26 აგვისტოს 15:00-მდე. ჩაბარების დროის შეცვლის შემთხვევაში ცვლილების შესახებ ეცნობებათ მონაწილე კომპანიებს.***

**1.9 ხელშეკრულების გაფორმება**

1) გამარჯვებულ კომპანი(ებ)ასთან გაფორმდება ხელშეკრულება ამ ტენდერის პირობებისა და წარმოდგენილი ხელშეკრულების დრაფტების შესაბამისად.

2) შპს „ჯორჯიან უოთერ ენდ ფაუერი“ იტოვებს უფლებას გააფორმოს ხელშეკრულება ერთ ან რამდენიმე კომპანიასთან.

**1.10 სხვა მოთხოვნა**

1.10.1 წინადადების წარდგენის მომენტისთვის პრეტენდენტი არ უნდა იყოს:

* გაკოტრების პროცესში;
* ლიკვიდაციის პროცესში;
* საქმიანობის დროებით შეჩერების მდგომარეობაში.

1.10.2 ფასების წარმოდგენა დასაშვებია მხოლოდ საქართველოს ეროვნულ ვალუტაში (ლარი), ამერიკულ დოლარში ან ევროში. ფასები უნდა მოიცავდეს ამ ტენდერით გათვალისწინებულ ყველა ხარჯსა და კანონით გათვალისწინებულ გადასახადებს (მათ შორის დღგ-ს).

1.10.3 პრეტენდენტის მიერ წარმოდგენილი წინადადება ძალაში უნდა იყოს წინადადებების მიღების თარიღიდან 45 (ორმოცდახუთი) კალენდარული დღის განმავლობაში.

1.10.4 შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002) უფლებას იტოვებს თვითონ განსაზღვროს ტენდერის დასრულების ვადა, შეცვალოს ტენდერის პირობები, რასაც დროულად აცნობებს ტენდერის მონაწილეებს, ან შეწყვიტოს ტენდერი მისი მიმდინარეობის ნებმისმიერ ეტაპზე.

შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002)) გამარჯვებულ მიმწოდებელს გამოავლენს სატენდერო კომისიაზე და გადაწყვეტილებას აცნობებს ყველა მონაწილე კომპანიას. შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002)) არ არის ვალდებული მონაწილე კომპანიას მისცეს სიტყვიერი ან წერილობით ახსნა-განმარტება კონსკურსთან დაკავშირებულ ნებისმიერ გადაწყვეტილებაზე.

შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002)) იტოვებს უფლებას გადაამოწმოს პრეტენდენტებისგან მიღებული ნებისმიერი სახის ინფორმაცია, ასევე მოიძიოს ინფორმაცია პრეტენდენტი კომპანიის ან მისი საქმიანობის შესახებ. იმ შემთხვევაში, თუ დადასტურდება, რომ პრეტენდენტის მხრიდან მოწოდებული ინფორმაცია არ შეესაბამება სინამდვილეს ან გაყალბებულია, პრეტენდენტი იქნება დისკვალიფიცირებული.

გთხოვთ გაითვალისწინოთ, რომ შემსყიდველი (შპს „ჯორჯიან უოთერ ენდ ფაუერი“ (GWP, ს/ნ 203826002) არ მიიღებს არავითარ ზეპირ შეკითხვას დამატებითი ინფორმაციის მისაღებად.

***შენიშვნა: ნებისმიერი სხვა ინფორმაცია, მოპოვებული სხვა გზით არ იქნება ოფიციალური და არ წარმოშობს არავითარ ვალდებულებას*** შემსყიდველის (შპს „ჯორჯიან უოთერ ენდ ფაუერი“ (GWP, ს/ნ 203826002)) მხრიდან.

**1.11 ინფორმაცია ელექტრონულ ტენდერში მონაწილეთათვის**

1.11.1ნებისმიერი შეკითხვა ტენდერის მიმდინარეობის პროცესში უნდა იყოს წერილობითი და გამოყენებულ უნდა იქნას tenders.ge-ს პორტალის ონლაინ კითხვა-პასუხის რეჟიმი;

1.11.2 ელექტრონულ ტენდერში მონაწილეობის მისაღებად კომპანია უნდა იყოს რეგისტრირებული ვებ-გვერდზე [www.tenders.ge](http://www.tenders.ge)

1.11.3 tenders.ge-ზე ელექტრონული ტენდერში მონაწილეობის ინსტრუქცია იხილეთ თანდართულ ფაილში



**საკონტაქტო ინფორმაცია:**

**შესყიდვების წარმომადგენელი**

საკონტაქტო პირი: ქეთევან ჩხეიძე

მის.: საქართველო, თბილისი, მთაწმინდის რაიონი, მედეა (მზია) ჯუღელის ქუჩა, №10

ელ. ფოსტა: [kchkheidze@gwp.ge](mailto:kchkheidze@gwp.ge)

ტელ.: +995 322 931111(ext 1114); 595 25 74 58

საკონტაქტო პირი: მაგდა ლომთათიძე

მის.: საქართველო, თბილისი, მთაწმინდის რაიონი, მედეა (მზია) ჯუღელის ქუჩა, №10

ელ. ფოსტა: [mlomtatidze@gwp.ge](mailto:mlomtatidze@gwp.ge)

ტელ.: +995 322 931111; 595 22 66 94

**გავეცანი:**

/მონაწილე კომპანიის უფლებამოსილი პირის ხელმოწერა/

**შენიშვნა:** თუ წინამდებარე მოწვევა გაგზავნილია ელექტრონული ფოსტით მონაწილე კომპანიასთან, მონაწილემ, მისი კონკურსში მონაწილეობის შესახებ თანხმობა და წინამდებარე დოკუმენტის გაცნობის დასტური უნდა გამოაგზავნოს ელექტრონული ფოსტით.

***Data Processing Disclaimer:***

**პასუხისმგებელი პირი**: შპს „ჯორჯიან უოთერ ენდ ფაუერი“ (GWP), საიდენტიფიკაციო ნომერი 203826002, პერსონალურ მონაცემთა დაცვის მიზნებისთვის - პერსონალურ მონაცემთა დაცვის ოფიცერი, სათავო ოფისი, მედეა (მზია) ჯუღელის ქ. N10, თბილისი 0179, საქართველო; საკონტაქტო ელ-ფოსტა: [pdpo@gwp.ge](mailto:pdpo@gwp.ge). **მონაცემთა დამუშავების მიზანი**: მესამე მხარის შესახებ ღია-წყაროებზე დაყრდნობით ანალიზის ჩატარება, რათა შეფასდეს მესამე მხარესთან პოტენციური ურთიერთობისას შესაბამისობის რისკები. **ლეგიტიმაცია**: პროფესიული ან/და კომერციული ურთიერთობა. **მიმღებები**: თქვენი მონაცემები არ გადაეცემა რომელიმე მესამე მხარეს, გარდა კანონიერი ვალდებულების ან უფლების შემთხვევისა. **შენახვა**: თქვენი მონაცემები ინახება კომპანიის შეფასებისთვის საჭირო დროის და სახელშეკრულებო ურთიერთობის განმავლობაში. აღნიშნული დროის გასვლის შემდეგ თქვენი პერსონალური მონაცემები დაიბლოკება კანონმდებლობით დაშვებული ვადით. როგორც კი ხსენებული ვადები ამოიწურება, არსებული ინფორმაცია განადგურდება. **უფლებები**: თქვენ შეგიძლიათ ისარგებლოთ მონაცემებზე წვდომის, მონაცემთა გასწორების, განახლების, წაშლის, დამუშავების შეზღუდვის ან აკრძალვის უფლებით, ასევე გააუქმოთ გაცემული თანხმობა წერილობითი მიმართვის მაიდენტიფიცირებელი გრიფით „მონაცემთა დაცვა“ გაგზავნით პერსონალურ მონაცემთა დაცვის ოფიცერთან, შპს „ჯორჯიან უოთერ ენდ ფაუერი“, მედეა (მზია) ჯუღელის ქუჩა N10, თბილისი 0179, საქართველო, ან ელექტრონული ფოსტის გაგზავნით შემდეგ მისამართზე: [pdpo@gwp.ge](mailto:pdpo@gwp.ge), რომელშიც უნდა მიუთითოთ ის უფლება, რომელსაც ახორციელებთ და რომელიც ხელმოწერილი უნდა იყოს თქვენ მიერ (ფიზიკურად ან ელექტრონულად). თუ ვერ ხერხდება თქვენი ვინაობის დადგენა, შეიძლება ჩვენი მხრიდან დამატებით მოთხოვნილ იქნას ინფორმაცია, მათ შორის, და არა მხოლოდ თქვენი პირადობის მოწმობის ასლი. პრეტეზნიის შემთხვევაში, დაინტერესებულ პირებს უფლება აქვთ მიმართონ საქართველოს პერსონალურ მონაცემთა დაცვის სამსახურს ([www.personaldata.ge)](http://www.personaldata.ge)).